ჟენევის სენ-პიერის საკათედრო ტაძარი

ჟენევის სენ-პიერის საკათედრო ტაძარი () — ისტორიული ეკლესია ჟენევაში, შვეიცარია. 1535 წლიდან ჟენევის პროტესტანტული ეკლესიის მთავარი ეკლესია და პროტესტანტული რეფორმაციის ცენტრალური ადგილია. იგი მჭიდრო კავშირშია ჟან კალვინთან, რომელიც იქ რეფორმატორული მოძრაობის ლიდერობის პერიოდში ქადაგებდა.

ისტორია
ტაძრის ქვემოთ მდებარეობს არქეოლოგიური ძეგლი, რომელიც მოიცავს ძვ. წ. I საუკუნის უძველესი ალობროგიელი ბელადის სამარხს.Blair, Hazel. "St Pierre Cathedral", World Archaeology, Issue 83, May 25, 2017 სენ-პიერის ბორცვზე აღმართული ოპიდუმი მათ საშუალებას აძლევდა, გაეკონტროლებინათ მდინარე რონაზე შიდა ნავიგაცია. ახ. წ. IV საუკუნეში ჟენევა საეპისკოპოსო ცენტრი გახდა. პირველი ქრისტიანული შენობა ბორცვზე აშენდა რომაული საკურთხევლის ნანგრევებზე 350-375 წლებს შორის პერიოდში.  „ჩრდილოეთ საკათედრო ტაძარს“ და პირველ ბაპტისტრიუმს მალევე დაემატა სამხრეთის საკათედრო ტაძარი, მეორე ბაპტისტრიუმი და ატრიუმი.

500 წელს ჩრდილოეთ ტაძარში გაჩენილი ხანძრის შემდეგ, ბურგუნდიის მეფე სიგიზმუნდმა აღადგინა და პაპ სიმაქუსს სთხოვა წმინდა პეტრეს ნაწილების ჩამოტანა. ამჟამინდელი შენობის მშენებლობა დაიწყო არდუციუს დე ფოსინიის, ჟენევის ეპარქიის პრინც-ეპისკოპოსის ხელმძღვანელობით დაახლოებით 1160 წელს, აგებულია გოთურ სტილში."Saint-Pierre Cathedral", Ville de Genève ტაძრის ინტერიერი გაფორმებულია IV საუკუნის მოზაიკით. გერმანელმა მხატვარმა კონრად ვიცმა 1444 წელს ტაძრისთვის საკურთხევლის ტილო, ე. წ. წმინდა პეტრეს საკურთხევლის ტილო დახატა, რომელიც ახლა ჟენევის ხელოვნებისა და ისტორიის მუზეუმში ინახება. ეს ნამუშევარი ევროპულ ფერწერაში საკვანძო მომენტად ითვლება, რადგან ვიცმა სცენა ჟენევის ტბის რეალურ ხედს დააფუძნა, რამაც ის დასავლურ ხელოვნებაში უადრეს ცნობილ ტოპოგრაფიულად ზუსტ პეიზაჟად აქცია.

რეფორმაციის დროს ჯვრის ფორმის, გვიან-გოთური ეკლესიის ინტერიერი გაიწმინდა საკურთხევლის ჯებირისგან, გვერდითი სამლოცველოებისა და ყველა დეკორატიული ხელოვნების ნიმუშისგან, ვიტრაჟების გარდა. დარჩა ვრცელი, სადა ინტერიერი, რომელიც მკვეთრად განსხვავდება იმ შუა საუკუნეების გადარჩენილი ეკლესიების ინტერიერისგან, რომლებიც კათოლიკური ეკლესიის წევრებად დარჩნენ. XVIII საუკუნეში დაემატა ნეო-კლასიკური მთავარი ფასადი.  1890-იან წლებში ჟენეველებმა ტაძრის მთავარ კარებთან მიმდებარე დიდი, გვერდითი სამლოცველო ხელახლა მორთეს პოლიქრომული, გოთიკური აღორძინების სტილში.

ფრანგი კალვინისტი პროტესტანტი თეოლოგი, რეფორმატორი და მეცნიერი, ჟან კალვინის მემკვიდრე თეოდორ ბეზა,  სენ-პიერის ტაძარში დაკრძალეს 1605 წელს.

გალერეა

რესურსები ინტერნეტში
 Official St Pierre Cathedral website—
Izi.travel: Cathedral visitor's guide—
Tibet.ca: "The Dalai Lama visits to the Cathedral" (1999)

სქოლიო

კატეგორია:შვეიცარიის ტაძრები
კატეგორია:ჟან კალვინი
კატეგორია:შვეიცარიის ღირსშესანიშნაობები